Az akut pancreatitist követő kórházi visszavételi arány mint minőségi mutató
Authors: Illés Dóra , Czakó László 
Published: March 2021

Összefoglaló.
Bevezetés: Az akut pancreatitis az egyik leggyakoribb kórházi
felvételt igénylő gastrointestinalis kórkép. A korai visszavételi arány egyrészt
az ellátást jellemző minőségi mutató, másrészt az akut pancreatitis 1 éves
mortalitásának legerősebb prognosztikai faktora. Célkitűzés: A
korai visszavétel arányának, illetve okainak vizsgálata klinikánkon akut
pancreatitis diagnózisával kezelt betegek körében. Módszerek:
Retrospektív vizsgálatunkat azon 18 év feletti betegek körében végeztük, akiket
a 2010. január és 2018. december közötti időszakban akut pancreatitis
diagnózisával kezeltünk klinikánkon, és az első emissziótól számítva 30 napon
belül újból felvételre kerültek. A betegek adatait az Akut Pancreatitis
Regiszter és a betegnyilvántartó rendszer (MedSol ) segítségével gyűjtöttük
össze. A biliaris, illetve nem biliaris akut pancreatitises eseteket
hasonlítottuk össze az epidemiológiai adatok, a visszavétel oka, a visszavételig
eltelt átlagos időtartam, és a visszavétel időtartama, valamint kimenetele
vonatkozásában. Eredmények: Akut pancreatitis diagnózisával 647
beteg került felvételre. Közülük 28 beteg került újrafelvételre. A leggyakoribb
okok között 1) peripancreaticus szövődmények, 2) epés panaszok és 3) az akut
pancreatitis kiújulása szerepel. A biliaris és a nem biliaris pancreatitises
eseteket összehasonlítva, a visszavétel oka epés panasz volt az előbbi csoport
65,5%-ában és az utóbbi 15%-ában. A középsúlyos pancreatitises esetek száma
szignifikánsan magasabbnak adódott a nem biliaris csoportban.
Következtetés: A középsúlyos/súlyos pancreatitises esetek
aránya magasabb volt a nem biliaris pancreatitises csoportban. Biliaris
pancreatitis esetén javasolt index-cholecystectomia végzése. Orv Hetil. 2021;
162(11): 413–418.
Summary.
Introduction: Acute pancreatitis is the leading cause of
hospitalization among gastrointestinal diseases. The early readmission rate is a
quality marker and the strongest prognostical factor of 1-year mortality of
acute pancreatitis. Objective: To investigate the rate and
cause of early readmission among patients treated with acute pancreatitis at our
clinic. Methods: Our retrospective study was conducted among
patients (>18 years) treated with acute pancreatitis between January 2010 and
December 2018 at our clinic, by whom unplanned readmission happened <30 days
from emission. Personal data were collected from the Hungarian Pancreas
Registry. Data of biliary and non-biliary acute pancreatitis cases were compared
concerning epidemiological data, cause of readmission, mean time elapsed until
readmission, its duration and outcome. Results: 647 patients
were diagnosed with acute pancreatitis. Of them, 28 patients had early
readmission. The most common causes were 1) local pancreatic complications, 2)
biliary and 3) recurrence of acute pancreatitis. By investigating the biliary
and non-biliary pancreatitis cases separately, the cause of readmission was
biliary in 65.5% and 15%, respectively. The number of moderately severe
pancreatitis cases was significantly higher in the non-biliary group.
Conclusion: The proportion of moderate/severe diseases was
higher in the non-biliary pancreatitis group. In the case of biliary
pancreatitis, it is suggested to perform index cholecystectomy. Orv Hetil. 2021;
162(11): 413–418.